Rex Tillerson

Rex Wayne Tillerson (født 23. mars 1952 i Wichita Falls i Texas i USA) en amerikansk forretningsmann og bedriftsleder som var både styreformann og administrerende direktør i verdens største ikke-statlige petroleumsselskap, Exxon Mobil. Han var fra 1. februar 2017 til 31. mars 2018 USAs utenriksminister i Donald Trumps første regjering.

 Liv og virke
 Bakgrunn 
Rex Tillerson er sønn av Patty Sue (født Patton) og Bobby Joe Tillerson. 

 Forretningskarriere 
Tillerson avla eksamen som byggingeniør i 1975 ved University of Texas. Han begynte deretter i Exxon Mobil i 1975 som ingeniør. Han gjorde karrière i selskapet, og har hatt en rekke forskjellige sjefsstillinger i selskapet både i USA og internasjonalt. I 2006 etterfulgte han Lee R. Raymond, i stillingen som direktør og toppleder. 

Han ble i 2007 kåret av det amerikanske nyhetsforetaket CNN til den sjette mektigste person innen forretningslivet. Tillerson ble rangert før andre store forretningsledere som for eksempel Bill Gates (Microsoft), Li Ka-shing, Lakshmi Mittal (Arcelor Mittal), Jeffrey R. Immelt (General Electric), Carlos Slim Helú (Telmex), Lee Scott (Wal-Mart) of Jamie Dimon (JP Morgan Chase).

Tillerson ble styremedlem for den amerikanske tankesmien som behandler forsvars-, sikkerhets- og utenrikspolitiske saker, Center for Strategic and International Studies, samt USAs største handelsforbund for petroleum og naturgass, American Petroleum Institute. Tillerson ble også medlem i den politiske konservativa kretsen Business Roundtable, der en rekke forskjellige høye ledere for de største selskapene i USA møtes.

 Politiker
Senatet i USA godkjente 1. februar 2017 med 56 mot 41 stemmer, president Trumps forslag om Tillerson som landets utenriksminister. Samme dag ble han tatt i ed, i nærvær av presidenten og visepresident Mike Pence. Forholdet mellom Trump og Tillerson var aldri bra, blant annet ble det rapportert at Tillerson kalte Trump en idiot, 13. mars 2018 meldte Trump på Twitter at han avskjediger Tillerson.

 Referanser 

Kategori:Donald Trumps første regjering
Kategori:USAs utenriksministre
Kategori:Forretningsfolk fra USA
Kategori:Ingeniører fra USA
Kategori:ExxonMobil
Kategori:Personer fra Wichita County i Texas
Kategori:Fødsler i 1952